ત્યાર પછીનાં ચાર વર્ષ તેમણે પરમ પૂજ્ય દાદાશ્રીની સેવામાં વીતાવ્યા અને આખું વિજ્ઞાન સમજી લીધું. પરમ પૂજ્ય દાદાશ્રી, પૂજ્ય નીરુમાની આધ્યાત્મિક દશાનો ચિતાર આપતા કહેતા કે, "આ અમારા અક્ર્મનાં મલ્લીનાથ (ગઈ ચોવીસીના ઓગણીસમાં તીર્થંકર અને એકમાત્ર સ્ત્રી દેહે તીર્થંકર) છે." ૧૯૭૩ માં દાદાશ્રીએ પૂજ્ય નીરુમાની ઉપદેશ આપવાની ક્ષમતા વિષે ઉલ્લેખ કરતાં કહેલું કે, "નીરૂબેન શુદ્ધાત્મામાં રહીને બોલે છે ત્યારે એ વાતોથી લોકોને કંઇક ઓર જ જાતની ઠંડકનો અનુભવ થાય છે. નીરુબેનને જ્ઞાન મળ્યાના હજુ તો ચાર જ વર્ષ થયા છે પણ તેમનામાં ઉપદેશકો તૈયાર કરી શકવાની અને નાના-મોટા બધી ઉંમરના લોકોને આખું સાયન્સ બધા પાસાઓથી સમજાવવાની ભારોભાર શક્તિ રહેલી છે."